Λάρνακα, 07/02/2023

**H Lidl Κύπρου μειώνει συνεχώς το ενεργειακό της αποτύπωμα και συμβάλλει καθημερινά στην προστασία του περιβάλλοντος**

**Η εταιρεία πιστοποιήθηκε και αυτό το έτος κατά ISO 50001 για το σύστημα διαχείρισης ενέργειάς της και εξασφάλισε για πρώτη χρονιά πράσινα πιστοποιητικά για το 100% της ενέργειας που προμηθεύεται από την ΑΗΚ.**

Η παγκοσμίως αναγνωρισμένη πιστοποίηση κατά ISO 50001 από τον ανεξάρτητο, Διεθνή Οργανισμό Τυποποίησης (ISO) δόθηκε στη Lidl Κύπρου από τεχνικούς εμπειρογνώμονες της εταιρείας DEKRA για την επιτυχημένη εισαγωγή ενός αποτελεσματικού συστήματος διαχείρισης ενέργειας. Με αυτήν πιστοποιήθηκαν συνολικά 20 καταστήματα 1 αποθήκη και 1 κτήριο διοίκησης. Σε διεθνές επίπεδο, η Lidl πληροί ήδη το διεθνές πρότυπο σε 29 χώρες.

Η διατήρηση συστήματος διαχείρισης ενέργειας και η σταδιακή πιστοποίηση των θυγατρικών εταιριών Lidl έχει σαν πλεονέκτημα την εξοικονόμηση κόστους και μακροπρόθεσμα την προστασία του περιβάλλοντος. Στόχος του ISO 50001 είναι η συνεχής βελτίωση της ενεργειακής απόδοσης της εταιρείας μέσω μέτρων, υποδομών και διαδικασιών που σκοπό έχουν την αύξηση της ενεργειακής απόδοσης και τη βελτιστοποίηση της χρήσης ενέργειας.

Παραδείγματα συγκεκριμένων μέτρων που εφαρμόζει η Lidl είναι η χρήση φωτισμού LED, η έξυπνη τεχνολογία θέρμανσης και κλιματισμού μέσω συστήματος BMS, η εκπαίδευση των εργαζομένων στην κατανάλωση ενέργειας με συνείδηση, η εγκατάσταση φωτοβολταϊκών συστημάτων, η εγκατάσταση σταθμών φόρτισης ηλεκτρικών οχημάτων, η χρήση φυσικών ψυκτικών μέσων σε ψυκτικές εγκαταστάσεις καταστημάτων και αποθηκών, η τηλεμέτρηση της κατανάλωσης ενέργειας κ.α.

Μέσω των διαδικασιών διαχείρισης ενέργειας που εφαρμόζονται στη Lidl Κύπρου δημιουργείται διαφάνεια όλων των ενεργειακών ροών στην εταιρεία και γίνεται δυνατή η αποκάλυψη δυνατοτήτων εξοικονόμησης κόστους στα καταστήματα, τις αποθήκες και το κτήρια διοίκησης. Αυτό οδηγεί στην αύξηση της ενεργειακής απόδοσης και κατ’ επέκταση στην κερδοφορία της.

Από το 2013 έλαβαν διαδοχικά όλες οι θυγατρικές εταιρίες της Lidl την πιστοποίηση ISO 50001. Έτσι στο σύνολο έχουν πιστοποιηθεί κατά ISO 50001: 11676 καταστήματα 183 αποθήκες και 25 κτίρια διοίκησης.

Παράλληλα, η εταιρεία ενισχύει τη χρηματοδότηση των πράσινων επενδύσεων. Έτσι, για πρώτη χρονιά η Lidl Κύπρου εξασφαλίζει εγγυήσεις προέλευσης (Πράσινα Πιστοποιητικά) για το 100% της ενέργειας που προμηθεύεται από την ΑΗΚ.

Τα Πράσινα Πιστοποιητικά καταδεικνύουν την προσήλωση της εταιρείας στη μείωση του ενεργειακού της αποτυπώματος και στην ελαχιστοποίηση των εκπομπών CO2. Μέσω των ενεργειακών υπηρεσιών της ΑΗΚ για τις επιχειρήσεις διασφαλίζεται ότι, για την ηλεκτρική ενέργεια που καταναλώθηκε, έχει παραχθεί ισόποση «πράσινη» ενέργεια από χρήση Ανανεώσιμων Πηγών Ενέργειας.

Συγκεκριμένα, τη χρονική περίοδο από 01.01.2022 έως 31.12.2022 ανακλήθηκαν για λογαριασμό της Lidl Κύπρου 16000 Εγγυήσεις Προέλευσης για ισόποση ηλεκτρική ενέργεια που παράχθηκε από ΑΠΕ και αντιστοιχούν στο 100% της ενέργειας που καταναλώθηκε από την ΑΗΚ στην αντίστοιχη χρονική περίοδο.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)